Budapest Esély Nonprofit Kft. 	Alapító Okirat 
Alapító Okirat

(módosításokkal egységes szerkezetben)

Budapest Főváros Önkormányzata Közgyűlése ……/2013(…) számú határozatával a Társaság Alapító Okiratát az alábbiak szerint módosítja és foglalja egységes szerkezetbe. Az Alapító Okiratban a módosítások félkövér dőlt betűvel szerepelnek.

I.

A Társaság cégneve, székhelye, tevékenységi köre, tartama

1. A Társaság cégneve: „BUDAPEST ESÉLY Nonprofit Korlátolt Felelősségű Társaság”

2. A Társaság rövidített neve: „BUDAPEST ESÉLY Nonprofit Kft.”

3. A Társaság székhelye: 1084 Budapest, Őr utca 5-7.

4. A Társaság célja és jellege:

A Társaság célja: a foglalkoztatás elősegítéséről és a munkanélküliek ellátásáról szóló 1991. évi IV. törvény szerinti közfoglalkoztatás széleskörű biztosítása a Magyarország helyi önkormányzatairól szóló 2011. évi CLXXXIX. törvény 23. § (4), 11., 16. és 18. pontjaiban meghatározott feladatkörökből fakadó egyes társadalmi közös szükségletek kielégítése.

A Társaság és az Alapító között létrejövő szerződést, a szerződés aláírásától számított 30 napon belül a cégbíróságon a cégiratok közé letétbe kell helyezni. E rendelkezés nem irányadó abban az esetben, ha a szerződés a Társaság és az Alapító tevékenységi körébe tartozik, és értéke nem haladja meg a saját tőke egyketted részét.

A Társaság köteles az okirat aláírásától számított 30 napon belül a cégbírósághoz, letétbehelyezés céljából benyújtani azt az okiratot is, amely bárki javára ingyenesen vagyont juttat, feltéve, hogy annak összege az egymillió Forintot meghaladja. Az összeghatár szempontjából a két éven belül ugyanannak a személynek, vagy szervezetnek nyújtott juttatásokat össze kell számítani.

Nyilvánosak az olyan szerződések, amelyeket a Társaság az Alapítóval köt a közhasznú tevékenység folyatatásának feltételeiről (közszolgáltatási szerződések). Ezekbe a szerződésekbe bármely érintett személy betekinthet.


A Társaság vállalkozási tevékenységet csak közhasznú céljainak elérése érdekében, azokat nem veszélyeztetve végez.

A Társaság befektetési tevékenységet nem végez.

A Társaság gazdálkodása során elért eredményét nem osztja fel, azt az Alapító Okiratban meghatározott tevékenységére fordítja.

A Társaság közvetlen politikai tevékenységet nem folytat, szervezete pártoktól független és azoknak támogatást nem nyújt.

5. A 4. pontnak megfelelően a Társaság tevékenységi körei:

5.a) Közhasznú tevékenységek 

A Társaság az alábbi közhasznú tevékenységeit a Magyarország helyi önkormányzatairól szóló 2011. évi CLXXXIX. törvény 23. § (4) bekezdés 11., 16. és 18. pontjaiban előírt közfeladatokhoz kapcsolódóan végzi:
 
	88.99'08
	m.n.s. egyéb szociális ellátás bentlakás nélkül (főtevékenység)

	01.06'08
	növénytermesztési szolgáltatás

	37.00'08
	szennyvíz gyűjtés, kezelése

	38.11'08
	nem veszélyes hulladék gyűjtése

	38.12'08
	veszélyes hulladék gyűjtése

	38.21'08
	nem veszélyes hulladék kezelése, ártalmatlanítása

	38.32'08
	hulladék újrahasznosítása

	39.00'08
47.19’08
47.78’08
47.91’08  
	szennyeződésmentesítés, egyéb hulladékkezelés
Iparcikk jellegű bolti vegyes kiskereskedelem
Egyéb m.n.s. új áru kiskereskedelme
Csomagküldő, internetes kiskereskedelem

	78.10'08
	Munkaközvetítés

	78.20'08
	munkaerő-kölcsönzés

	78.30'08
	egyéb munkaerőforrás-ellátás, -gazdálkodás

	81.21'08
	általános épülettakarítás

	81.22'08
	egyéb épület-, ipari takarítás

	81.29’08
	egyéb takarítás

	81.30’08
	zöldterület-kezelés

	85.52’08
	kulturális képzés

	85.59’08 
	m.n.s. egyéb oktatás

	91.01’08
	könyvtári, levéltári tevékenység

	93.29’08
	m.n.s. egyéb szórakoztatás, szabadidős tevékenység



5.b) Üzletszerű tevékenységek

	41.20’08
	lakó- és nem lakóépület építése

	42.11’08
	út, autópálya építése

	42.99’08
	egyéb m.n.s. építés

	43.11’08
	Bontás

	43.12’08
	építési terület előkészítése

	43.21’08
	Villanyszerelés

	43.22’08
	víz-, gáz-, fűtés-, légkondicionáló-szerelés

	43.29’08
	egyéb épületgépészeti szerelés

	43.31’08
	Vakolás

	43.32’08
	Épületasztalos-szerkezet szerelése

	43.33’08
	Padló-, falburkolás

	43.34’08
	festés, üvegezés

	43.39’08
	egyéb befejező építés m.n.s.

	43.91’08
	tetőfedés, tetőszerkezet-építés

	43.99’08
	egyéb speciális szaképítés m.n.s.

	47.79’08
	használtcikk bolti kiskereskedelme

	49.41’08
	közúti teherszállítás

	49.42’08
	Költöztetés

	58.29’08
	egyéb szoftverkiadás

	62.01’08
	számítógépes programozás

	62.02’08
	információ-technológiai szaktanácsadás

	62.03’08
	számítógép üzemeltetés

	62.09’08
	egyéb információ-technológiai szolgáltatás

	63.11’08
	adatfeldolgozás, webhoszting szolgáltatás

	63.99’08
	m.n.s. egyéb információs szolgáltatás

	70.21’08
	PR, kommunikáció

	70.22’08
	üzletviteli, egyéb vezetési tanácsadás

	71.12’08
	mérnöki tevékenység, műszaki tanácsadás

	74.30’08
	fordítás, tolmácsolás

	74.90’08
	m.n.s. egyéb szakmai, tudományos, műszaki tevékenység 

	82.11’08
	összetett adminisztratív szolgáltatás

	82.19’08
	fénymásolás, egyéb irodai szolgáltatás

	82.20’08
	Telefoninformáció

	82.30’08
	konferencia, kereskedelmi bemutató szervezése

	82.92’08
	Csomagolás

	82.99’08
	m.n.s. egyéb kiegészítő üzleti szolgáltatás

	85.60’08
	oktatást kiegészítő tevékenység




6. Alapító tudomásul veszi, hogy a Társaság az engedélyhez kötött tevékenységet csak a szükséges engedély, illetve munkavállaló útján biztosítható, szakképzettség birtokában folytathat. Az engedély megszerzését a Cégbíróságnál is be kell jelenteni, annak kiadását követő 30 napon belül.

7. A Társaságot az Alapító határozatlan időre hozza létre, tevékenységét 1996. június 1-étől kezdi meg.

II.

A Társaság Alapítója, ügyvezetője, a cégjegyzés módja, a Felügyelő Bizottság és a könyvvizsgáló

8. A Társaság Alapítója: Budapest Főváros Önkormányzata (székhely:1052.Bp.Városház u.9-11.; képviseli: Tarlós István főpolgármester; adószáma: 15735636-2-41; Magyar Államkincstárnál vezetett törzsadattári nyilvántartási szám: 735638).

9. A Társaság ügyvezetőjét és megbízatásának időtartamát a cégjegyzék és az Alapító Okirat 1. számú melléklete tartalmazza. 

Az ügyvezető a Társaságot önállóan képviseli, illetve a céget önállóan jegyzi.


A Gt. 28. §-ában kapott felhatalmazás alapján a Társaság azon munkavállalói felett , akik az illetékes munkaügyi központtal kötött hatósági szerződés alapján kerülnek alkalmazásra a munkáltatói jogot a Fővárosi Közfoglalkoztatási Csoport, a kerületi kirendeltségek és a Kerületi Közfoglalkoztatási Csoport vezetői gyakorolják. 
Az Alapító a – Gt. 28. §-ában kapott felhatalmazás alapján az előző bekezdésbe nem tartozó –(a Társaság stábjának tekintett) alkalmazottak vonatkozásában a munkáltatói jogkört megosztja. Az Alapító a munkavállalók munkaviszonyának létesítése, megszüntetése és javadalmazása (bérmegállapítása, módosítása és premizálása) jogkörét az ügyvezető hatáskörében tartja. Az Alapító az egyéb munkáltatói jogkörök gyakorlásával (így különösen közvetlen munkáltatói utasításadási joggal) az egyes szervezeti egységek vezetőit ruházza fel a közvetlen irányításuk alá beosztott alkalmazottak vonatkozásában.

A Gt. 29. § (2) bekezdésében kapott felhatalmazás alapján az ügyvezető az ügyek meghatározott csoportjára nézve a Társaság munkavállalóit képviseleti joggal ruházhatja fel. A képviseleti jog átruházása során figyelemmel kell lenni a Gt. 29. § (3) bekezdésére, amely szerint ilyen esetben két képviseleti joggal felruházott (munkavállaló) személy együttes aláírása szükséges a képviseleti cselekmény érvényességéhez.

Az ügyvezető feladat és hatáskörébe tartozik mindazon ügyek intézése, döntések meghozatala, amelyek nem tartoznak a taggyűlés kizárólagos döntési hatáskörébe.

Az Alapító az ügyvezető hatáskörét nem vonhatja el. Az ügyvezető felelősségére a gazdasági társaságokról szóló törvény szabályai az irányadók.

Az ügyvezető éves közhasznúsági melléklet-tervezetet készít. A közhasznúsági mellékletben be kell mutatni a Társaság által végzett közhasznú tevékenységeket, ezen tevékenységek fő célcsoportjait és eredményeit, valamint a közhasznú jogállás megállapításához szükséges, a 2011. évi CLXXV. tv. 32. § szerinti adatokat, mutatókat. A közhasznúsági melléklet tartalmazza a vagyon felhasználásával kapcsolatos kimutatást, a közhasznú cél szerinti juttatások kimutatását, a vezető tisztségviselőinek nyújtott juttatások összegét és a juttatásban részesülő vezető tisztségek felsorolását.

Az éves közhasznúsági melléklet elfogadása után, abba bárki betekinthet, illetőleg abból saját költségére másolatot készíthet.

10. A Társaság cégjegyzése akként történik, hogy a Társaság géppel, kézzel előírt, előnyomott vagy nyomtatott cégneve elé az ügyvezető önállóan írja nevét olyan módon, ahogy azt a hiteles cégaláírási nyilatkozat (aláírási címpéldány) tartalmazza.

11. A Társaságnál 3 főből álló Felügyelő Bizottság működik.

A Felügyelő Bizottság tagjait a cégjegyzék és az Alapító Okirat 1. sz. melléklete tartalmazza.

A Felügyelő Bizottság tagjainak megbízatásának időtartamát a cégjegyzék és az Alapító Okirat 1. sz. melléklete tartalmazza.

A Felügyelő Bizottság legalább negyedévente rendes, illetve szükség szerint rendkívüli ülést tart.

A Felügyelő Bizottság akkor határozatképes, ha tagjainak 2/3-a, de legalább 3 tag jelen van.

A Felügyelő Bizottság határozatait egyszerű szótöbbséggel hozza.

A Felügyelő Bizottság üléseit a bizottság elnöke írásban hívja össze a napirend közlésével. A meghívót úgy kell kiküldeni, hogy a tagok azt az ülés előtt legalább 8 nappal kézhez vegyék.

A Felügyelő Bizottság ülését össze kell hívni, ha azt a bizottság egyik tagja – az ok és a cél megjelölésével – kéri.

A Felügyelő Bizottság ügyrendjét az Alapító fogadja el.

12. A Társaság könyvvizsgálóját és megbízatásának időtartamát a cégjegyzék és az Alapító Okirat 1. számú melléklete tartalmazza. 

A könyvvizsgáló szervezetre, illetve a könyvvizsgáló személyére az ügyvezető a Felügyelő Bizottság egyetértésével tesz javaslatot az Alapítónak. A javaslattételre lehetőség szerint 60 napot kell biztosítani.

13. Összeférhetetlenségi szabályok:

13.1 A vezető szerv határozathozatalában nem vehet részt az a személy, akinek közeli hozzátartozója (Ptk. 685. § b) pont) élettársa, (a továbbiakban együtt: hozzátartozó) a határozat alapján
a) kötelezettség, vagy felelősség alól mentesül, vagy
b) bármilyen más előnyben részesül, illetve a megkötendő jogügyletben egyébként érdekelt. Nem minősül előnynek a közhasznú szervezet cél szerinti juttatásai keretében a bárki által megkötés nélkül igénybe vehető nem pénzbeli szolgáltatás, illetve a társadalmi szervezet által tagjának a tagsági viszony alapján nyújtott létesítő okiratnak megfelelő cél szerinti juttatás.

13.2 Nem lehet a felügyelő szerv elnöke vagy tagja, illetve könyvvizsgálója az a személy, aki
a) a vezető szerv elnöke, vagy tagja,
b) a közhasznú szervezettel a megbízatásán kívüli más tevékenység kifejtésére irányuló munkaviszonyban, vagy munkavégzésre irányuló egyéb jogviszonyban áll, ha jogszabály másképp nem rendelkezik,
c) a közhasznú szervezet cél szerinti juttatásából részesül, kivéve a bárki által megkötés nélkül igénybe vehető nem pénzbeli szolgáltatásokat, és a társadalmi szervezet által tagjának a tagsági jogviszony alapján nyújtott, létesítő okiratának megfelelő cél szerinti juttatást -, illetve
d) az a-c) pontokban meghatározott személyek hozzátartozója.

13.3 A közhasznú szervezet megszűntét követő három évig nem lehet más közhasznú szervezet vezető tisztségviselője az a személy, aki olyan közhasznú szervezet vezető tisztségviselője volt - annak megszűnését megelőző két évben legalább egy évig -,
a) amely jogutód nélkül szűnt meg úgy, hogy az állami adó- és vámhatóságnál nyilvántartott adó- és vámtartozását nem egyenlítette ki,
b) amellyel szemben az állami adó- és vámhatóság jelentős összegű adóhiányt tárt fel,
c) amellyel szemben az állami adó- és vámhatóság üzletlezárás intézkedést alkalmazott, vagy üzletlezárást helyettesítő bírságot szabott ki,
d) amelynek adószámát az állami adó- és vámhatóság az adózás rendjéről szóló törvény szerint felfüggesztette vagy törölte.

A vezető tisztségviselő, illetve az annak jelölt személy köteles valamennyi érintett közhasznú szervezetet előzetesen tájékoztatni arról, hogy ilyen tisztséget egyidejűleg más közhasznú szervezetnél is betölt.

III.

A Társaság törzstőkéje

14. A Társaság törzstőkéje 10.000.000,- Ft., azaz Tízmillió forint készpénz, amelyet az Alapító köteles a Társaság rendelkezésére bocsájtani.

15. Az Alapító a törzstőkét a jelen Alapító Okirat aláírásától számított 15 napon belül a Társaság rendelkezésére bocsájtja akként, hogy a Társaság nevén – az OTP Bank Nyrt. Budapesti Önkormányzatok Fiókjánál (Budapest V. kerület, Báthory u. 9.) nyitott – bankszámlára átutalja.

IV.

Az Alapító kizárólagos döntési hatásköre

16. A taggyűlés hatáskörét az Alapító gyakorolja, az Alapító kizárólagos hatáskörébe tartoznak az alábbiak:

a) A számviteli törvény szerinti beszámoló jóváhagyása, éves közhasznúsági melléklet elfogadása,
b) osztalékelőleg fizetésének elhatározása,
c) a pótbefizetés elrendelése és visszatérítése,
d) elővásárlási jog gyakorlása a Társaság által,
e) az elővásárlásra jogosult személy kijelölése,
f) az üzletrész kívülálló személyre történő átruházásánál a beleegyezés megadása,
g) eredménytelen árverés esetén döntés az üzletrészről,
h) üzletrész felosztásához való hozzájárulás és az üzletrész bevonásának elrendelése,
i) a tag kizárásának kezdeményezéséről való határozat,
j) a Gt. 37. §-ban foglalt kivétellel az ügyvezető megválasztása, visszahívása és díjazásának megállapítása,
k) a Felügyelő Bizottság tagjainak megválasztása, visszahívása és díjazásának megállapítása,
l) a könyvvizsgáló megválasztása, visszahívása és díjazásának megállapítása,
m) olyan szerződés megkötésének jóváhagyása: 
- amelynek értéke a saját tőke értékének legalább egyketted részét meghaladja, kivéve – tekintettel a Kft. jellegére – az olyan szerződés megkötésének jóváhagyása, amely a munkanélküliek számára szervezett foglalkoztatáshoz jogszabályban meghatározott keretek között biztosított, illetve pályázati úton elnyert meghatározott célra felhasználható pénzeszközök átadásáról szól,
- amelyet a Társaság Alapítójával, ügyvezetőjével, vagy azok közeli hozzátartozójával (Ptk. 685. § b) pontja) köt, kivéve, ha a szerződés megkötése a Társaság szokásos tevékenységéhez tartozik.
n) az Alapító, az ügyvezetők, a felügyelő bizottsági tagok, illetve a könyvvizsgáló elleni követelések érvényesítése,
o) a Társaság beszámolójának, ügyvezetésének, gazdálkodásának könyvvizsgáló által történő megvizsgálásának elrendelése,
p) az elismert vállalatcsoport létrehozásának előkészítéséről és az uralmi szerződés tervezetének tartalmáról való döntés, az uralmi szerződés tervezetének jóváhagyása,
q) a Társaság jogutód nélküli megszűnésének, átalakulásának elhatározása,
r) az Alapító Okirat módosítása,
s) a törzstőke felemelésének és leszállításának elrendelése,
t) törzstőke-emelés esetén a tagok elsőbbségi jogának kizárása,
v) törzstőke-emelés során az elsőbbségi jog gyakorlására jogosultak kijelölése,
u) törzstőke felemelésekor, illetve az elsőbbségi jog gyakorlása esetén a törzsbetétek arányától való eltérés megállapítása,
w) törzstőke leszállításakor a törzsbetétet arányaitól való eltérés megállapítása,
x) a Társaság és a társadalmi közös szükséglet kielégítéséért felelős szerv között kötött szerződés jóváhagyása,
v) a Társaság SzMSz-ének jóváhagyása,
z) mindazon ügyek, amelyeket törvény az Alapító kizárólagos hatáskörébe utal.

Az Alapító Okirat úgy rendelkezik, hogy a Szervezeti és Működési Szabályzatban kell szabályozni a 2011. évi CLXXV. törvény 66. § (2) bekezdésében foglaltakat.

A közszolgáltatási szerződést Budapest Főváros Közgyűlése első alkalommal 827/1996. (V.30.) Főv. Kgyh. számú határozatával jóváhagyta, azt követően pedig évente hagyja jóvá.

17. Az Alapító hatáskörébe tartozó döntés meghozatalát megelőzően köteles az ügyvezető és a Felügyelő Bizottság véleményét megismerni.

Halaszthatatlan döntés esetében a vélemény beszerzése rövid úton (pl. távbeszélő, fax, e-mail) is történhet, azonban az így véleményt nyilvánító személy, illetve a Felügyelő Bizottság 8 napon belül köteles a véleményét írásban is a döntést hozó rendelkezésére bocsájtani.

Az írásos vélemény, vagy az ülésről készült jegyzőkönyv, illetve annak kivonata nyilvános, azt az Alapító, határozatával együtt – a döntés meghozatalától számított 30 napon belül – a cégbíróságon a cégiratok közé letétbe kell helyezni.

A Felügyelő Bizottság a véleményezési jogot ülésen gyakorolja. Az ülés összehívásának rendjét és a napirend közlésének módját az Alapító Okirat 11. pontja szabályozza.

Az ügyvezető köteles az Alapító döntéseiről olyan nyilvántartást vezetni, amelyből a döntések tartalma, időpontja és hatálya megállapítható.

Az Alapító döntéseit az érintettekkel közvetlenül írásban közli és a Társaság saját honlapján nyilvánosságra hozza.

A Társaság működésével kapcsolatos iratokba – az üzleti titkot tartalmazó iratok kivételével és az adatvédelmi jogszabályok betartásával – előzetes egyeztetés alapján bárki betekinthet.

A jogszabályi feltételek fenntartása esetén, a Társaság szolgáltatásait kérelem alapján, bárki igénybe veheti. A Társaság által nyújtott cél szerinti juttatások bárki által megismerhetők. A Társaság a bárki által igénybe vehető támogatási lehetőségeket, azok mértékét és feltételeit a helyi sajtó útján, a Fővárosi Önkormányzat honlapján nyilvánosságra hozza.

A Társaság éves beszámolóját az Alapító fogadja el az általános szabályok szerint.

A Társaság éves beszámolóját és a közhasznúsági mellékletet a Fővárosi Önkormányzat hivatalos honlapján nyilvánosságra hozza.

A Társaság honlapja: www.pestesely.hu

V.

A Társaság megszűnése

18-22. (összevonva) A Társaság megszűnésére vonatkozó szabályokat a Gt. 65-87. §-ai és a Gt. 165-166. §-ai tartalmazzák.

A Társaság jogutód nélküli megszűnése esetén az Alapító részére a tartozások kiegyenlítését követően csak a törzsbetét alapításkori értéke adható ki. Az Alapító vállalja, hogy ebben az esetben az ezt meghaladó részt a Társaságéval azonos, vagy hasonló közhasznú célra fogja fordítani (Ptk. 57. § (3) bekezdés, Ptk. 60. § (3) bekezdés).

VI.

Egyéb rendelkezések

23. A Társaság első üzleti éve 1996. év június hó 1. napjától 1996. év december hó 31. napjáig, ezt követően az adott év január hó 1. napjától december hó 31. napjáig tart.

A Társaság működése [az eddigi tevékenységéből, a Cégbíróságnál letétbe helyezett Közszolgáltatási szerződéséből (és annak módosításaiból), a minden évben letétbe helyezett és nyilvánosságra hozott számviteli beszámolóiból és közhasznúsági jelentéseiből kitűnően], valamint Alapító Okirata megfelel az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény szerintifeltételeknek. Ezért e törvény 75.§. (5) bekezdése alapján kezdeményezi a Társaság a jelenleg nyilvántartott „kiemelten közhasznú” fokozata helyett az e törvény szerinti közhasznú jogállás megállapítását és bejegyzését.

Amennyiben a Társaság közhasznú jogállása megszűnik, úgy köteles köztartozásait rendezni, illetőleg a közszolgáltatási szerződéséből eredő kötelezettségeit időarányosan teljesíteni.
24. Jelen Alapító Okiratban nem szabályozott kérdésekben a gazdasági társaságokról szóló 2006. évi IV. törvény, és a Polgári Törvénykönyvről szóló 1959. évi IV. törvény valamint az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény rendelkezései az irányadók.

25. Jelen egységes szerkezetbe foglalt Alapító Okirat Budapest Főváros Közgyűlése 202/2010 (II.15.) számú határozatában, valamint a Fővárosi Közgyűlés 1327/2010 (VI.3.) számú határozatában foglaltaknak megfelelően kerül kibocsájtásra.

26. A nonprofit korlátolt felelősségű társaság megalakulása napjával a Társaság ügyvezetője, a Felügyelő Bizottság tagjai és a könyvvizsgáló köteles – megbízatására vonatkozóan – új elfogadó nyilatkozat megtételére, mely a mandátum időtartamára és az összeférhetetlenségi szabályoknak való megfelelésre is kiterjed.


Budapest, 2013. …………...

____________________________

Budapest Főváros Önkormányzata 
Tarlós István főpolgármester megbízásából
dr. Szentes Tamás
főpolgármester- helyettes

Láttam:
főjegyző megbízásából


Megyesné dr. Hermann Judit
aljegyző



Záradék

Alulírott jogi képviselő, az Alapító által hozott ……………….(……) sz…… határozatok alapján, a fenti napon aláírt alapító okiratot, a Társaság megbízásából egységes szerkezetbe foglaltam, és ellenjegyzem:



_____________________
dr. Hegedűs István ügyvéd
1097 Budapest, Vaskapu utca 6/b

Budapest, ………………………………..

1. Az ügyvezető és megbízatása időtartama:


Pirisi Károly 
születési hely, idő: 
anyja neve: Bobek Piroska
adószáma: 8338992089
lakcíme: 1103 Budapest Gutor u. 20.
megbízás időtartama: 2012. november 11.-2017. november 10.


2. A Felügyelő Bizottság tagjai és megbízatásuk időtartama:


Szűcs Bajtai Kitti  
születési hely, idő: Budapest, 1989.02.20.
anyja neve: Kozma Judit
adószáma: 8446100630
lakcíme: 1165 Budapest László utca 57.
megbízás időtartama: 2013.március 01.-2015.május 31.


Dr. Kókány Csaba Győző
születési hely, idő: Budapest, 1979.08.10.
anyja neve: Dénes Olga Gabriella
adószáma: 8411283410
lakcíme: 1016 Budapest, Gellérthegy u. 27.
megbízás időtartama: 2011. január 1-től határozatlan időtartamra


Weeber Tibor József 
születési hely, idő: Budapest, 1962.07.29.
anyja neve: Bécsi Éva Hilda
adószáma: 8349072180
lakcíme: 1108 Budapest, Dolomit u. 1.)
megbízás időtartama: 2010. október 27. - 2015.május 31.


3. A könyvvizsgáló és megbízatása időtartama:

MONETA Könyvvizsgáló és Adótanácsadó Korlátolt Felelősségű Társaság (Cg.: 01-09-561335, 1188 Budapest, Bercsényi u. 29/a., adószáma: 12167445-2-43; kamarai névjegyzéksz: 000233).

A könyvvizsgáló a Társaság részéről a könyvvizsgálói feladatokat személy szerint Tóth József (anyja neve: Szabó Ilona, adóazonosító jel: 8301862815, könyvvizsgálói névjegyzék száma: 002555, 1188 Budapest, Bercsényi u. 29/a.) bejegyzett könyvvizsgáló végzi.

megbízatás időtartama: ………………………. -…………………………..


































